עונת 1998/1999 בליגה הלאומית

עונת 1998/1999 בליגה הלאומית הייתה העונה ה-43 והאחרונה של הליגה הלאומית כליגת הכדורגל הבכירה בישראל לפני שינוי שמה ל"ליגת העל".

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות ששיחקו ביניהן במשך 2 סיבובים בני 15 משחקים כל אחד - 30 מחזורים בסך הכל. העולות החדשות שהצטרפו לליגה הבכירה לקראת עונה זו היו מכבי יפו והפועל צפרירים חולון. העונה החלה ב-22 באוגוסט 1998 והסתיימה ב-29 במאי 1999 עם זכייתה של הפועל חיפה באליפות, בפעם הראשונה בתולדות הקבוצה. קשרה הקרואטי של הקבוצה, ג'ובאני רוסו, זכה בתואר כדורגלן העונה בישראל, בפעם הראשונה שתואר זה ניתן לשחקן זר. המבקיע המצטיין של העונה היה אנדז'יי קוביקה הפולני ממכבי תל אביב עם 21 שערים. הייתה זו גם הפעם הראשונה ששחקן זר היה מלך השערים של הליגה הבכירה בישראל. לרגל הזכייה של חיפה באליפות נכתב השיר "אדום עולה עולה".

לקראת השינוי במערך הליגות, שבמסגרתו שונה שמה של הליגה העליונה ל"ליגת העל", של ליגת המשנה ל"ליגה הלאומית" ושל הליגה השלישית ל"ליגה הארצית", ובמטרה להקטין את הליגה הבכירה בשלב ראשון לליגה בת 14 קבוצות ובהמשך לליגה בת 12 קבוצות לשם הגדלת התחרותיות, בסיום העונה נשרו לליגת המשנה הפועל צפרירים חולון הפועל בית שאן ומכבי יפו ורק קבוצה אחת עלתה לליגה הבכירה, מכבי נתניה. רעיון נוסף שעלה אך גווע במהירות היה להקים את "ליגת השש" שבה יתחרו במשך ארבעה סיבובים 6 הקבוצות הבכירות בכדורגל הישראלי באותן שנים: מכבי והפועל תל אביב, מכבי והפועל חיפה, בית"ר ירושלים והפועל פתח תקווה.

לאחר שהתאושש הכדורגל הישראלי מפרשת "משחק השרוכים" מהעונה שעברה, על עונה זו העיבה פרשת האפדרין שהתגלתה לאחר משחק האליפות בין הפועל חיפה למכבי תל אביב ובמסגרתה נתפס הכדורגלן כפיר אדרי משתמש בסם אימרוץ.

טבלת הליגה

מיקוםקבוצהמשחקיםניצחונותתיקוהפסדיםשערי זכותשערי חובההפרש שעריםנקודותהערות1 הפועל חיפה 30 22 5366 23 43 71  העפילה לשלב מוקדמות ליגת האלופות 2מכבי תל אביב 30 20 3 777 32 45 63העפילה לשלב מוקדמות גביע אופ"א 3 מכבי חיפה 3019 3 8 62 24  3860 העפילה לגביע האינטרטוטו4בית"ר ירושלים30176 7 67 33 3457 5 הפועל תל אביב 30 15 78 45 26 1952 העפילה לשלב מוקדמות גביע אופ"א 6 הפועל פתח תקווה 30 13 7 10 54 47 746 7עירוני ראשון לציון 3012 6 12 58 613- 42 8הפועל כפר סבא 30 11 6 13 47 66 19-399הפועל ירושלים 30 11 5 1435 52 17- 3810 מכבי פתח תקווה 3010 7 13 45 45 0 37 11 בני יהודה תל אביב 30 10 6 14 43 518- 36 12 מכבי עירוני אשדוד 30 99 1240499- 3613מכבי הרצליה30105 1531 4211- 3514צפרירים חולון  30 8 10 12 35 383- 34<center>ירדו ליגה15 הפועל בית שאן 305322 258358- 1816 מכבי יפו  30 2 4 24 157358-10

קישורים חיצוניים
 עונת 1998/1999 בליגה הלאומית באתר rsssf.com
 תוצאות לפי מחזור

קטגוריה:1998 בישראל: כדורגל
קטגוריה:1999 בישראל: כדורגל
קטגוריה:תחרויות כדורגל ב-1998
קטגוריה:תחרויות כדורגל ב-1999
קטגוריה:עונות בליגה העליונה בכדורגל בישראל